Incidentul a avut loc noaptea. Victima, un bărbat de 50 de ani, spune că a fost oprit pe drum de primarul Cosmin Băban, luat la rost, apoi lovit cu sălbăticie.
Martori ar fi fost doi vecini care se aflau cu el.
Imediat după agresiune, localnicul a sunat la 112.
Edilul are acum dosar penal pentru lovire și alte violențe, dar spune că totul este o înscenare.
"M-a amenințat, așa cum e în campanie. Am avut doar un schimb de replici. Nu sunt sigur că va candida, dar este împotriva mea și îmi aduce tot felul de jigniri", a spus edilul, cercetat acum de polițiști.